Sport dasturlash. Sport dasturlash. Sport dasturlash — „inglizcha“ Competitive Programming. Dasturlashning bu turi huddi shahmat kabi intellektual sport hisoblanib, bunda qatnashuvchilar turli hil qiyinchlikdagi masalalarni algoritmlar yoki dasturlar orqali ixtiyoriy dasturlash tillarida yechishadi. Boshqacha qilib aytganda, sport dasturlash — biz bilgan informatika olimpiadalaridir, lekin yagona farqi shundaki, sport dasturlashda masalalar faqat dasturlashga qaratilgan boʻladi. Contest „inglizcha“ — sport dasturlashiga oid musobaqa. Bu turdagi musobaqalarda qatnashuvchilarga bir nechta masalalar berilib, maʼlum bir vaqt oraligʻida ularni ishlash talab qilinadi. Qancha tez va koʻp masala ishlagan qatnashuvchi gʻolib boʻladi. Musobaqalarning koʻpchiligi onlayn tarzda, maʼlum platformalarda oʻtkaziladi. Rasmiy yoki mahalliy musobaqalar odatda offlayn tarzda oʻtkaziladi. Onlayn musobaqalar oʻtkaziladigan platformaga misol qilib, Codeforcesni keltirish mumkin, ("va quyida boshqalari ham keltirib oʻtiladi"). Bu sayt sport dasturchilari oʻrtasida eng mashhur sayt boʻlib, unda haftada 1 yoki 2 marta musobaqalar oʻtkazilib turiladi va qanday qatnashganligiga qarab har bir qatnashuvchiga reyting beriladi. Bir soʻz bilan aytganda, sport dasturlash asosan shu kabi musobaqalarga tayyorlanish va qatnashishdan iborat. Sport dasturlashi nima uchun kerak? Algoritmlar insonni mantiqiy fikrlashini rivojlantiradi, Stiv Jobs aytganidek — „fikrlashni oʻrgatadi“ va maʼlum bir algoritmni oʻrganishdan maqsad undan keyinchalik qayerdadir foydalanish emas, shu algoritmni oʻrganish orqali, fikrlashni oʻrganish, boshqa muammolarni samaraliroq hal qilishni oʻrganishdir. Tarixi. Eng taniqli va erta asos solingan sport dasturlash musobaqalaridan biri bu ICPC'dir. ICPC oʻtgan asrning 70-yillarida asos solingan va hozirda 88 mamlakatdan kelgan ishtirokchilar qatnasha oladi. 2000-yillardan boshlab sport dasturlashi koʻplab insonlarni qiziqtira boshladi.